Мы ў рэдакцыі не першы год хочам выдаць, так бы мовіць, усебеларускі фестывальны даведнік. Ды ўсё не атрымліваецца. То колькасць фэстаў змяняецца, то інфармацыі па адпаведнай інфраструктуры не стае. А хацелася б не толькі графік мерапрыемстваў змясціць, але і адлюстраваць наяўнасць сувенірных крамаў, гісторыка-архітэктурных цікавостак, гатовых на ўсё тураператараў, прадстаўнікоў гатэльнага ды рэстараннага бізнесаў, каб карта падзей была максімальна прыдатнай для гнуткага развіцця стратэгіі і тактыкі турыстычнага руху. Пакуль не атрымліваецца. Час ідзе, а спадзяванні застаюцца.